Úradný vestník L 310 , 19/11/1998 S. 0006 - 0007



Rozhodnutie Spoločného výboru EHP č. 25/98 z 27. marca 1998, ktorým sa mení a dopĺňa príloha XI (Telekomunikačné služby) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, upravenú Protokolom, ktorým sa upravuje Dohoda o Európskom hospodárskom priestore, ďalej len "dohoda", najmä na jej článok 98, keďže príloha XI k dohode bola zmenená a doplnená rozhodnutím Spoločného výboru EHP č. 106/97 zo 17. decembra 1997 [1]; keďže smernica 95/62/ES Európskeho parlamentu a Rady z 13. decembra 1995 o používaní zariadenia otvorenej siete pre hlasovú telefónnu službu [2] by sa mala zahrnúť do dohody, ROZHODOL TAKTO: Článok 1 Za bod 5b (smernica Rady 92/44/EHS) prílohy XI k dohode sa vkladá tento bod: "5c. 395 L 0062: smernica 95/62/ES Európskeho parlamentu a Rady z 13. decembra 1995 o používaní zariadenia otvorenej siete pre hlasovú telefónnu službu (Ú. v. ES L 321, 30.12.1995, s. 6). Ustanovenia smernice znejú na účely súčasnej dohody v týchto úpravách: a) i) Lichtenštajnsko prijíma opatrenia potrebné na dosiahnutie súladu s touto smernicou do 1. januára 1998; ii) na konci prechodného obdobia pre Lichtenštajnsko, uvedeného v i), Spoločný výbor EHP preskúma situáciu, pokiaľ ide o možné úpravy požadované s cieľom brania do úvahy opatrení na využívanie pevných verejných telefónnych sietí v Lichtenštajnsku. Lichtenštajnsko sa však zaviazalo v uvedenom čase vyvynúť najväčšie úsilie na zabezpečenie toho, aby sa ustanovenia tejto smernice na jeho území dodržiavali v najvyššej možnej miere; b) pokiaľ ide o štáty EZVO, odkaz v článku 27a) na zmluvu sa považuje za odkaz na Dohodu medzi štátmi EZVO o založení dozorného orgánu a Súdneho dvora; c) k článku 27 ods. 2 sa pridáva toto: a) ak je v prípade, ktorý sa týka jedného alebo viacerých vnútroštátnych regulačných orgánov vyvolaný postup stanovený v odsekoch 3 a 4, notifikácia sa vykonáva vnútroštátnemu regulačnému orgánu a dozornému orgánu EZVO; b) ak je v prípade, ktorý sa týka dvoch alebo viacerých vnútroštátnych regulačných orgánov EÚ aj štátov EZVO vyvolaný postup stanovený v odsekoch 3 a 4, notifikácia sa vykonáva vnútroštátnym regulačným orgánom a dozornému orgánu EZVO; d) k článku 27 ods. 3 sa pridáva toto: a) ak po notifikácii podľa odseku 2a) vnútroštátny regulačný orgán alebo dozorný orgán EZVO zistí, že prípad je vhodný na ďalšie preskúmanie, môže to oznámiť pracovnej skupine, ktorá je zložená zo zástupcov štátov EZVO a ich dotknutých regulačných orgánov a zo zástupcu dozorného orgánu EZVO, ktorý vystupuje ako predseda pracovnej skupiny. Ak je predseda presvedčený, že na vnútroštátnej úrovni sa prijali všetky dôvodné kroky, zahajuje postup, mutatis mutandis, podľa požiadaviek stanovených v článku 27 ods. 4; b) ak po notifikácii podľa odseku 2b) vnútroštátny regulačný orgán, Komisia alebo dozorný orgán EZVO zistí, že prípad je vhodný na ďalšie preskúmanie, môže to oznámiť Spoločnému výboru EHP. Ak je Spoločný výbor EHP presvedčený, že na vnútroštátnej úrovni sa prijali všetky dôvodné kroky, môže zriadiť pracovnú skupinu, ktorá je zložená z rovnakého počtu zástupcov štátov EZVO a ich dotknutých vnútroštátnych regulačných orgánov na jednej strane a z rovnakého počtu zástupcov členských štátov EÚ a ich dotknutých vnútroštátnych regulačných orgánov na strane druhej, ako aj zo zástupcov dozorného orgánu EZVO a Komisie. Spoločný výbor EHP tiež vymenúva predsedu pracovnej skupiny. Pracovná skupina postupuje, mutatis mutandis, podľa procedurálnych požiadaviek uvedených v článku 27 ods. 4." Článok 2 Znenia smernice 95/62/ES v Islandskom a Nórskom jazyku, ktoré sú priložené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť dňa 1. apríla 1998, za predpokladu, že boli podľa článku 103 ods. 1 dohody, vykonané všetky notifikácie Spoločnému výboru EHP. Článok 4 Toto rozhodnutie sa uverejňuje v oddiele EHP a v doplnku EHP k Úradnému vestníku Európskych spoločenstiev. V Bruseli 27. marca 1998 Za Spoločný výbor EHP predseda F. Barbaso [1] Ú. v. ES L 193, 9.7.1998, s. 69. [2] Ú. v. ES L 321, 30.12.1995, s. 6. --------------------------------------------------